મહત્ત્વપૂર્ણ છે કે બિલ્ડર કે ડેવલપર દ્વારા પ્રાેજેક્ટનું રજિસ્ટ્રેશન કરાવવામાં આવ્યા બાદ જ અને તેનો રજિસ્ટ્રેશન નંબર મળ્યા બાદ જ પ્રાેજેકટની જાહેરાત કરવી કે વેચાણ કરવું સહિતની પ્રક્રિયા કરી શકાતી હતી પરંતુ છેલ્લા એક મહિનાથી ગુજરાત રાજ્ય સરકાર દ્વારા સમગ્ર પ્રક્રિયા સેન્ટ્રલાઈઝડ કરી નાખવામાં આવતાં તમામ રજિસ્ટ્રેશન ફક્ત ગાંધીનગર ખાતેથી જ થઈ શકે છે જેના લીધે લાંબી પ્રક્રિયા અનુસરવી પડે છે. ટેમ્પરરી રજિસ્ટ્રેશનની પ્રક્રિયા બંધ થઈ જતાં બિલ્ડર લોબીને ભારે મુશ્કેલીનો સામનો કરવો પડી રહ્યાે છે. તમામ દસ્તાવેજો રજૂ થાય અને તેનું વેરિફીકેશન રજૂ થાય ત્યારબાદ જ આગળની કાર્યવાહી થઈ શકે છે. હાલના તબક્કે 91 જેટલા પ્રાેજેક્ટ વેરિફીકેશનમાં હોવાનું જાણવા મળે છે. એકંદરે છેલ્લા એક મહિનાથી એક પણ નવું રજિસ્ટ્રેશન રેરા હેઠળ થઈ શક્યું નથી.